|  |
| --- |
| **Dokument postupu****Postup pri prijímaní klienta a uzatváraní zmluvy o poskytnutí sociálnej služby v ZPS DPS Cífer** |
|  |

|  |  |  |  |
| --- | --- | --- | --- |
|  | **Vypracoval** | **Posúdil** | **Schválil** |
| **Meno:** | Mgr. Katarína Pažítková | Ing. Soňa Sedláková | Ing. Miroslav Dzurech |
| **Prac. pozícia** | Manažér rozvoja soc. služieb | Vedúca zariadenia pre seniorov | Štatutárny zástupca TADCH |
| **Dátum:** | 12.12.2019 | 12.12.2019 | 12.12.2019 |
| 1. **aktualizácia**
 | 04.05.2020 | 04.05.2020 | 04.05.2020 |

|  |  |  |  |
| --- | --- | --- | --- |
|  | **Upravil** | **Posúdil** | **Schválil** |
| **Meno:** | Mgr. Terézia Škrípová | Mgr. Katarína Pažítková | PhDr. Martina Válková |
| **Prac. pozícia** | Sociálny pracovník | Zástupca riaditeľa TADCH | Vedúca zariadenia pre seniorov |
| **Dátum:** | 31.10.2024 | 31.10.2024 | 31.10.2024 |
| **Podpis:** |  |  |  |

**Podmienky prijatia**

**do Zariadenia pre seniorov Dom pokojnej staroby Cífer**

Podmienky prijatia občana do zariadenia sociálnych služieb upravuje zákon NR SR č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov(ďalej zákon o sociálnych službách).

Podľa uvedeného zákona má fyzická osoba právo výberu sociálnej služby a formy jej poskytovania a právo výberu poskytovateľa sociálnej služby.

**Trnavská arcidiecézna charita** (ďalej „TADCH“) poskytuje sociálnu službu **Zariadenie pre seniorov (ďalej „ZPS“) v Dome pokojnej staroby Cífer (ďalej „DPS“)** podľa § 35 zákona o sociálnych službách, a to fyzickej osobe, ktorá dovŕšila dôchodkový vek a je odkázaná na pomoc inej fyzickej osoby a stupeň jej odkázanosti je najmenej IV podľa prílohy č. 3 zákona, alebo fyzickej osobe, ktorá dovŕšila dôchodkový vek a poskytovanie sociálnej služby v tomto zariadení potrebuje z iných vážnych dôvodov.

**Postup v prípade záujmu o umiestnenie v Dome pokojnej staroby Cífer**

Uzatváranie zmluvy o poskytovaní sociálnej služby chápe DPS Cífer ako sústavu postupných fáz a krokov založených na aktívnej spolupráci a na komunikácii zmluvných strán - záujemcu o sociálnu službu, ďalších osôb, ktoré si k tomuto procesu prizval a poskytovateľa sociálnej služby.

Ak máte záujem umiestniť seba, alebo vášho príbuzného v našom zariadení, je potrebné postupovať v súlade so zákonom o sociálnych službách.

**Pre lepšiu orientáciu Vám poskytneme nasledovné informácie:**

Komunikovať s nami môžete:

Mailom: veducadps@charitatt.sk alebo **socialdps@charitatt.sk**

telefonicky: Vedúca zariadenia **+421 911 782 134**

 Sociálny pracovník +421 947 929 812 + 421 948 482 210,

Našim odporúčaním je dohodnúť si ***osobné stretnutie.***

**Pri návšteve nášho Domu pokojnej staroby** vás prevedieme zariadením, ukážeme vám podmienky, v ktorých poskytujeme naše profesionálne sociálne služby a dokážeme odpovedať na všetky vami položené otázky. K našim prioritám patrí poskytovanie sociálnych služieb na takej úrovni, aby sme odpovedali na individuálne potreby prijímateľa sociálnej služby a dokázali mu poskytnúť všetky služby, ktoré potrebuje. Z tohto dôvodu sa potrebujeme oboznámiť so situáciou prijímateľa sociálnej služby (sociálnou a zdravotnou). Len tak dokážeme skĺbiť vaše predstavy s našimi možnosťami, zabezpečiť starostlivosť presne takú, akú senior potrebuje a predídeme stresu z umiestnenia prijímateľa sociálnej služby, ktorý potrebuje iný druh služieb.

Po zvážení všetkých aspektov a prejavenom záujme o naše služby prichádza k dohode o ďalšom postupe.

V prípade voľného miesta je možný okamžitý nástup prijímateľa sociálnej služby. V prípade, že aktuálne nedisponujeme vhodným voľným miestom, je žiadateľ zaradení do ***Evidencie žiadateľov Domu pokojnej staroby.***

**EVIDENCIA ŽIADATEĽOV**

**Vedenie evidencie žiadateľov**

* ZPS Dom pokojnej staroby Cífer vedie evidenciu žiadateľov na poskytovanie sociálnych služieb.
* Žiadatelia o poskytovanie sociálnych služieb v DPS Cífer sú do evidencie zaraďovaní v prípade, ak v Zariadení pre seniorov, DPS Cífer, nie je voľné miesto.
* Žiadosti sú do evidencie zaraďované podľa poradia.
* Zariadenie pre seniorov DPS Cífer oslovuje žiadateľov z evidencie na základe nasledovných kritérií:
* naliehavosť aktuálnej životnej situácie žiadateľa, či už z dôvodu nepriaznivého zdravotného stavu, z dôvodu veľmi krízovej sociálnej situácie, najmä potreby bezodkladného poskytnutia sociálnej služby v zmysle zákona o soc. službách § 8 ods. 6.
* poradie žiadateľa v evidencií žiadateľov. t. z. žiadosti žiadateľov sú vybavované
v poradí, v akom boli do ZPS DPS Cífer doručené, s ohľadom na ďalšie aspekty, ktoré sú pre prijatie na konkrétnu izbu rozhodujúce,
* existencia právoplatného rozhodnutia o odkázanosti na sociálnu službu a ďalších náležitostí uvedených v tomto dokumente,
* pohlavie žiadateľa, pričom toto kritérium je dôležité pri dvoj a viacposteľových izbách a rozhodujúcim faktorom je pohlavie klientov, ktorí na uvoľnenej izbe už bývajú. Na dvojposteľovej izbe môžeme ubytovať spoločne osoby rozdielneho pohlavia len v prípade manželského páru,
* zdravotný stav žiadateľa a prevádzkové možnosti poskytovateľa.

**PRIJÍMANIE DO ZARIADENIA PRE SENIOROV**

**Po poskytnutí všetkých potrebných informácií o ponúkaných službách, kapacitných, personálnych a prevádzkových podmienkach v prípade, že ZPS disponuje voľným miestom a naše poskytované služby sú vhodné pre záujemcu o sociálne služby, prichádza k podpisu *Zmluvy o poskytovaní sociálnych služieb.***

**K uzatvoreniu zmluvy v našom ZPS: Dom pokojnej staroby Cífer potrebujete:**

* **Osobný kontakt (stretnutie) v našom zariadení** Dom pokojnej staroby Cífer,
* **Žiadosť o poskytnutie sociálnej služby – možnosť vyzdvihnúť osobne v ZPS na sociálnom úseku alebo stiahnuť na internetovej stránke www.charitatt.sk.**
* P**rávoplatné Rozhodnutie** miesto príslušnej obce **o odkázanosti na sociálnu službu**
* **Posudok o odkázanosti na sociálnu službu** – vydané obcou alebo mestom, na základe vašej žiadosti.
* **Rozhodnutie Sociálnej poisťovne o výške príjmu (dôchodku).**
* **Vyhlásenie o majetku** fyzickej osoby na účely platenia úhrady sociálnych služiebs overeným podpisom.
* **Potvrdenie** **o bezinfekčnosti.**
* **Odporúčaný zoznam osobných veci pre prijímateľa sociálnej služby .**

**Ďalšie informácie o službách Trnavskej arcidiecéznej charity sú dostupné aj na našej webovej stránke:** [www.charitatt.sk](http://www.charitatt.sk).

**V prípade otázok nás neváhajte kontaktovať.**

**ODPORÚČANÝ ZOZNAM OSOBNÝCH VECÍ POTREBNÝCH PRI PRIJATÍ DO ZSP DPS CÍFER**

**OSOBNÉ VYBAVENIE:**

**1. Osobné šatstvo – bielizeň**

1. **Spodná bielizeň: nohavičky alebo trenírky, ponožky (10 ks)**
2. **pyžamo alebo nočné košele (5 ks)**
3. **župan**
4. **ošatenie – tepláky 5 ks, kamašle 5 ks, prípadne domáce oblečenie**
5. **dlhé nohavice, sukne 3 ks, svetre 3 ks**
6. **sviatočné oblečenie**
7. **kabát, vetrovka, sako**
8. **bavlnené tričká s krátkym a dlhým rukávom, tielka 5 ks, obliečky a plachty. Prosíme, NENOSIŤ vlnené pulóvre, v podmienkach nášho zariadenia sú nevhodné.**
9. **cestovnú tašku – v prípade hospitalizácie (dovolenky) do nej zabalíme potrebné veci**

**2. Osobná obuv**

1. **zimná**
2. **letná**
3. **papuče**

**3. Hygienické potreby**

1. **sprchovací gél (toaletné mydlo)**
2. **toaletný papier, papierové vreckovky**
3. **šampón na umývanie vlasov**
4. **uteráky (froté aj obyčajné), osušky, vreckovky, hrebeň**
5. **holiace potreby (muži)**
6. **hubka na kúpanie alebo froté vrecúška 2 - 3 ks**
7. **kliešte na nechty aj nožničky, vatové tyčinky (na čistenie uší)**

**Ostatné:**

**Pohár, /hrnček/, tanier, príbor, umelohmotné vešiaky, masážny gél. Môžete si doniesť aj pamiatkové predmety.**

**Nezabudnúť!**

1. **Používané zdravotné pomôcky – francúzske barle, invalidné vozíky a pod.**

***INKONTINENTNÍ KLIENTI – MENALIND KRÉM + PENA+ PLIENKY***

**VECI PROSÍME OZNAČIŤ!**

**Rozdeľovník**

|  |  |  |  |
| --- | --- | --- | --- |
| **Výtlačok** | **Miesto** | **Dátum prevzatia** | **Podpis** |
| Originál č. 1 | TADCH, Hlavná 43, Trnava | 31.10.2024 |  |
| Originál č. 2 | Zariadenie pre seniorov, Dom pokojnej staroby Cífer, vedúca zariadenia | 31.10.2024 |  |
| Originál č. 3 | Zariadenie pre seniorov, Dom pokojnej staroby Cífer, sociálna pracovníčka | 31.10.2024 |  |
| Originál č. 4 | Zariadenie pre seniorov, Dom pokojnej staroby Cífer, vedúca opatrovateľskej služby | 31.10.2024 |  |